
RAPORT DE SPECIALITATE
privind aprobarea actualizării prețurilor stabilite prin HCLTM nr.104/31.03.2017 aferente activităţilor de reparaţii şi întreţinere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii

Având în vedere Expunerea de motive nr. SC2018 -                                  a Primarului Municipiului Timișoara și Proiectul de Hotărâre privind aprobarea actualizării prețurilor stabilite prin HCLTM nr.104/31.03.2017 aferente activităţilor de reparaţii şi întreţinere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii, conform modificărilor legislative; 


Facem următoarele precizări:


Consiliul Local al Municipiului Timişoara, prin Hotărârea nr. 104/31.03.2017, a aprobat atribuirea contractului pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii, către SC Drumuri Municipale Timişoara SA, în temeiul art. 31 din Legea nr. 98/2016.

Prin aceeaşi hotărâre, mai sus amintită, s-a aprobat: 
- Caietul de sarcini pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii; 
- preţurile ce urmează a fi practicate pentru fiecare categorie de lucrări în parte; 
- contractul pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii.
Prin Hotărârea nr. 142/24.04.2017 au fost aprobate cheltuielile indirecte şi profitul pentru preţurile aprobate prin Hotărârea Consiliului Local al Municipiului Timişoara nr. 104/31.03.2017.
             Începând cu 01.01.2018 conform H.G. nr.846/29.11.2017 salariul de bază minim brut pe țară garantat în plată se stabilește la cuantumul de 1.900 lei lunar. Totodată conform O.U.G. nr. 79/08.11.2017 pentru modificarea și completarea Legii nr.227/2015 privind Codul Fiscal, se transferă C.A.S. și C.A.S.S. din sarcina angajatorului în sarcina angajatului. 
Prin adresa cu nr. 187/12.01.2018, înregistrată la Primăria Municipiului Timișoara cu nr. RE2018-000101/12.01.2018, SC Drumuri Municipale Timişoara SA înaintează Devizul ofertă actualizat, pentru lucrările de reparații și întreținere. 

Ţinând cont de cele mai sus prezentate vă înaintăm spre analiză și aprobare adresa S.C. Drumuri Municipale SA nr. 187/12.01.2018 înregistrată la Primăria Municipiului Timișoara cu nr. RE2018-000101/12.01.2018 precum şi Devizul ofertă actualizat pentru preţurile aferente contractului pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii, attribuit către SC Drumuri Municipale Timişoara SA, în temeiul art. 31 din Legea nr. 98/2016 şi aprobate prin art. 3 din HCLMT nr. 104/31.03.2017.

